Psalam (Šarić) 115.
1Ne nama, Gospode, ne nama, nego imenu svojemu daj slavu, zbog milosti svoje, zbog vjernosti svoje! 

2Zašto da govore narodi: "Gdje je Bog njihov?" 

3Bog je naš u nebu; čini sve, što hoće. 

4A idoli su njihovi srebro i zlato, djelo ruku čovječjih. 

5Usta imaju, a ne mogu govoriti, dva oka, a ne mogu vidjeti, 

6Dva uha, a ne mogu čuti, nos, a ne mogu mirisati, 

7Ruke, a ne mogu hvatati, noge, a ne mogu hodati; ne puštaju glasa iz grla svojega. 

8Koji ih načiniše, neka postanu kao oni, svaki, koji se pouzdao u njih! 

9Izraele, uzdaj se u Gospoda: on im je pomoćnik i zaštitnik! 

10 Kućo Aronova, uzdaj se u Gospoda: on im je pomoćnik i zaštitnik! 

11 Koji se bojite Gospoda, uzdajte se u Gospoda: on im je pomoćnik i zaštitnik! 

12 Gospod se je nas spomenuo: on će blagosloviti, blagoslovit će kuću Aronovu, 

13 Blagoslovit će one, koji se boje Gospoda, male i velike. 

14 Neka vas umnoži Gospod, vas i djecu vašu! 

15 Neka ste blagoslovljeni od Gospoda, koji stvori nebo i zemlju! 

16 Nebo je nebo Gospodnje, a zemlju je dao ljudima. 

17 Ne slave mrtvi Gospoda, niti oni, koji odoše u tišinu. 

18 Ali mi ćemo slaviti Gospoda od sada i dovijeka. Aleluja! 

Psalmi (Šarić)